Държавен вестник, бр. 9, 2025 г., стр. 7

БРОЙ  9	
Д Ъ Р Ж А В Е Н  В Е С Т Н И К 	
СТР.  7   
4. имат право на достъп до протоколите от 
заседанията на съвета и материалите към тях.
Чл. 9. Министрите или ръководителите 
на ведомства са длъжни в 7-дневен срок да 
уведомяват писмено председателя на Между­
ведомствения съвет за скрининг при промяна 
в служебното положение, правомощията или 
функциите на някое от лицата, включени в 
поименния състав на Междуведомствения 
съвет за скрининг, и дават предложение за оп­
ределяне на друг представител. Председателят 
на Междуведомствения съвет за скрининг в 
7-дневен срок от получаване на уведомлението 
информира министър-председателя за необ­
ходимостта от промяна в поименния състав 
на съвета. 
Г л а в а  ч е т в ъ р т а
ПРОВЕЖДАНЕ НА ЗАСЕДАНИЯ И ВЗЕ­
МАНЕ НА РЕШЕНИЯ ОТ МЕЖДУВЕДОМ­
СТВЕНИЯ СЪВЕТ ЗА СКРИНИНГ
Чл. 10. (1) Междуведомственият съвет за 
скрининг провежда заседания по график в 
съответствие със сроковете за произнасяне 
по постъпилите заявления и/или други пред­
ложения.
(2) Председателят на съвета може да разпо­
реди промяна в графика на редовните заседа­
ния, както и да свиква извънредни заседания, 
за което членовете на съвета се уведомяват 
своевременно от секретаря.
(3) Междуведомственият съвет за скрининг 
може да провежда извънредни заседания при 
писмено предложение на една трета от чле­
новете на съвета.
Чл. 11. (1) Заседанията на Междуведом­
ствения съвет по скрининг са закрити. Те се 
провеждат при спазване на изискванията за 
защита на класифицираната информация и на 
изискванията за мрежова и информационна 
сигурност.
(2) Заседанията на Междуведомствения 
съвет за скрининг са редовни при кворум от 
мнозинството от членовете му. В случаите, 
когато заседанието се провежда дистанционно, 
се осигурява пряко онлайн участие на члено­
вете на съвета при спазване на изискванията 
за кворум.
(3) При липса на кворум относно редовност­
та на заседанията и/или липса на кворум при 
вземане на решенията председателят насрочва 
извънредно заседание на Междуведомствения 
съвет за скрининг, но не по-късно от послед­
ния ден на срока по чл. 27е, ал. 2 от Закона 
за насърчаване на инвестициите. 
(4) Решенията за издаване или за отказ за 
издаване на разрешение се приемат с мнозин­
ство от всички членове. Представителите с 
консултативни функции в Междуведомствения 
съвет за скрининг не участват в гласуването 
на решенията. 
(5) Членовете на Междуведомствения съвет 
за скрининг могат да бъдат замествани от 
техни заместници, предварително посочени в 
акта, определящ поименния състав на съвета. 
При отсъствие на титулярите заместниците 
участват при определянето на кворума и в 
гласуването на актовете.
Чл. 12. (1) На заседанията на Междуведом­
ствения съвет за скрининг могат да присъстват 
представители на секретариата. 
(2) На заседанията на Междуведомствения 
съвет за скрининг или при разглеждане на 
конкретна точка от дневния ред могат да при­
състват и поканени от съвета лица в качеството 
им на представители на държавни институции 
или други организации с право на достъп до 
съответния вид и ниво на информация, която 
ще се разглежда на заседанието.
(3) При обсъждането на въпроси от дневния 
ред в материалите, по които се съдържа класи­
фицирана информация с ниво на класификация 
за сигурност „строго секретно“, „секретно“ или 
„поверително“, присъстват само лица, които 
имат съответното разрешение за достъп до 
класифицирана информация. 
Чл. 13. (1) С решение на Междуведомствения 
съвет за скрининг, взето с обикновено мнозин­
ство от присъстващите членове на заседанието, 
по предложение на един или повече членове 
могат да се определят наблюдатели експерти, 
помощни експертни групи и/или комисии, 
които се състоят от служители на един или 
повече органи или институции, в зависимост 
от задачите и целите на съответната експертна 
група или комисия.
(2) В случаите по ал. 1 лицата подписват 
декларация за конфиденциалност преди засе­
данието съгласно приложението. Те не могат 
да присъстват на заседание на Междуведом­
ствения съвет за скрининг, ако на заседанието 
се обсъжда и/или се обменя класифицирана 
информация. 
(3) Служителите, определени да участват в 
помощна експертна група или комисия към 
Междуведомствения съвет за скрининг, следва 
да имат достъп до съответното ниво на класи­
фицирана информация, с която да си служат 
единствено за целите на проверка на пряката 
чуждестранна инвестиция. 
Чл. 14. (1) Проектът на дневен ред за заседа­
нията на Междуведомствения съвет за скрининг 
се утвърждава от председателя въз основа на 
внесените предложения. Предложения може да 
прави всеки член на съвета с писмен доклад 
и проект на решение към него.
(2) Окончателният дневен ред се приема 
чрез гласуване при започване на заседанието. 
По точките от приетия дневен ред може да се 
приема и план за работата по тях.
(3) Членовете на Междуведомствения съвет 
за скрининг се уведомяват писмено от секрета­
ря за мястото, деня, часа и проекта за дневен 
ред на заседанието най-малко 5 работни дни 
предварително. Всички материали по проекта